open-index/open-wikipedia-markdown huggingface dataset:
হাটিলা পশ্চিম ইউনিয়ন

**হাটিলা পশ্চিম** বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।

## আয়তন
হাটিলা পশ্চিম ইউনিয়নের আয়তন ২,১৯১ একর।

## জনসংখ্যার উপাত্ত
২০১১ সালের পরিসংখ্যান অনুযায়ী হাটিলা পশ্চিম ইউনিয়নের জনসংখ্যা ১৪,৭৯৯ জন। এর মধ্যে পুরুষ ৬,৯৯৪ জন এবং মহিলা ৭,৮০৫ জন। মোট পরিবার ২,৯১৫টি।

## অবস্থান ও সীমানা
হাজীগঞ্জ উপজেলার উত্তর-পূর্বাংশে হাটিলা পশ্চিম ইউনিয়নের অবস্থান। এ ইউনিয়নের পশ্চিমে কালচোঁ উত্তর ইউনিয়ন, কালচোঁ দক্ষিণ ইউনিয়ন ও হাজীগঞ্জ সদর ইউনিয়ন; দক্ষিণে হাজীগঞ্জ পৌরসভা; পূর্বে হাটিলা পূর্ব ইউনিয়ন ও কচুয়া উপজেলার কড়ইয়া ইউনিয়ন এবং উত্তরে কচুয়া উপজেলার কাদলা ইউনিয়ন অবস্থিত।

## প্রশাসনিক কাঠামো
হাটিলা পশ্চিম ইউনিয়ন হাজীগঞ্জ উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী হাটিলা পশ্চিম ইউনিয়নের সাক্ষরতার হার ৬০.৭%।

## শিক্ষা প্রতিষ্ঠান
সরকারী প্রাইমারী স্কুল ৯টি

ডিগ্রী কলেজ ১টি

কিন্ডারগার্টেন ২টি

## যোগাযোগ ব্যবস্থা

## খাল ও নদী

## হাট-বাজার
ধড্ডা আড়ং বাজার (বড় হাট)

পাতানিশ আড়ং বাজার (বড় হাট)

নোয়াপাড়া মধ্যপাড়া

কাঠাঁলী বাদামতলী

## দর্শনীয় স্থান

## জনপ্রতিনিধি
এ কে এম মজিবুর রহমান (বর্তমান চেয়ারম্যান)

জাকির হোসেন লিটু (সাবেক চেয়ারম্যান)

ইমাম হোসেন লিটন (সাবেক চেয়ারম্যান)

মো জাহাঙ্গীর আলম খানঁ (সাবেক স্বর্ণপদক প্রাপ্ত  চেয়ারম্যান)

## আরও দেখুন
* হাজীগঞ্জ উপজেলা
* হাজীগঞ্জ থানা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:হাজীগঞ্জ উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
শামসুদ্দীন মোল্লা

**শামসুদ্দীন মোল্লা** ছিলেন একজন বাংলাদেশি সাংবাদিক, রাজনীতিবিদ, সংসদ সদস্য, মুক্তিযুদ্ধের অন্যতম প্রধান সংগঠক ও বাংলাদেশের সংবিধান রচয়িতা কমিটির অন্যতম সদস্য।

## প্রারম্ভিক জীবন
শামসুদ্দীন মোল্লা ১৯২১ সালের ২০ এপ্রিল ফরিদপুর জেলার ভাঙ্গা উপজেলার অন্তর্গত পূর্ব সদরদি গ্রামে মাতুলালয়ে জন্মগ্রহণ করেন। তিনি ১৯৪১ সালে ভাঙ্গা হাই স্কুল থেকে মাধ্যমিক পাশ করার পর ১৯৪২ সালে সরকারি রাজেন্দ্র কলেজ উচ্চ মাধ্যমিকে ভর্তি হন। এখানে এক বছর পড়ার পরে কলকাতা সুরেন্দ্র মোহন কলেজ থেকে ১৯৪৪ সালে উচ্চ মাধ্যমিক পাশ করেন।

১৯৪৬ সালে কলকাতার ইসলামিয়া কলেজ (বর্তমান মৌলানা আজাদ কলেজ) থেকে স্নাতক ডিগ্রি লাভ করেন। ইসলামিয়া কলেজে তার সহপাঠী ছিলেন বাংলাদেশের প্রথম রাষ্ট্রপতি শেখ মুজিবুর রহমান। ১৯৫৪ সালে তিনি ঢাকা বিশ্ববিদ্যালয় থেকে এলএলবি পাশ করেন।

## কর্ম ও রাজনৈতিক জীবন
শামসুদ্দীন কলকাতার ইসলামিয়া কলেজে পড়াকালীন সময় তিনি নিখিল বঙ্গ মুসলিম ছাত্রলীগের রাজনীতিতে জড়িয়ে পড়েন এবং সেসময় তিনি হোসেন শহীদ সোহ্‌রাওয়ার্দী ও আবুল হাশিমের সান্নিধ্যে আসেন। তিনি ১৯৫৫-১৯৫৮ সালে বৃহত্তর ফরিদপুর জেলা আওয়ামীলীগের সহ-সভাপতি হন। এরপর ১৯৬০-১৯৭১ সালে বৃহত্তর ফরিদপুর জেলা আওয়ামীলীগের সাধারণ সম্পাদক পদে দায়িত্ব পালন করেন।

১৯৬৬-১৯৬৮ সালে তিনি ছিলেন পূর্ব পাকিস্তান সাংবাদিক সমিতির সভাপতি। ১৯৬৬-১৯৬৯ সাল পর্যন্ত তিনি ছিলেন ফরিদপুর প্রেসক্লাবের সভাপতি। ১৯৬৬-১৯৭৫ সাল পর্যন্ত তিনি বাংলাদেশ আওয়ামীলীগের কেন্দ্রীয় কমিটির সদস্য ছিলেন। ১৯৭০ সালে পাকিস্তান জাতীয় পরিষদের এমএনএ নির্বাচিত হন। ১৯৭১ সালে বাংলাদেশের স্বাধীনতা যুদ্ধে সংগঠকের ভূমিকা পালন করেন। দেশের স্বাধীনতা অর্জনের পরে তিনি এক বিবৃতিতে দখলদার পাকিস্তানি বাহিনীর দোসর জামাতে ইসলামীর কুখ্যাত আল বদর, আল-শামস ও রাজাকার কর্তৃক পরিচালিত ব্যাপক গণহত্যার বিচার অনুষ্ঠানের উদ্দেশ্যে স্পেশাল ট্রাইব্যুনাল গঠনের দাবী জানান।
১৯৭০-১৯৭৫ সালে তিনি ছিলেন বৃহত্তর ফরিদপুর জেলা আওয়ামীলীগের সভাপতি। ১৯৭২ সালে "খসড়া সংবিধান" রচয়িতা কমিটির সদস্য। ১৯৭২-১৯৭৫ সাল পর্যন্ত তিনি ছিলেন ফরিদপুর বার কাউন্সিলের ভাইস চেয়ারম্যান। ১৯৭৩ সালের প্রথম জাতীয় সংসদ নির্বাচনে বিজয়ী হয়ে তিনি তৎকালীন ফরিদপুর-৮ আসন থেকে সংসদ সদস্য হন। ১৯৭৫ সালে বাংলাদেশ কৃষক-শ্রমিক আওয়ামীলীগের (বাকশাল) কেন্দ্রীয় কমিটির সদস্য ও ফরিদপুর জেলার গর্ভনর হিসেবে দায়িত্ব পান।

## ব্যক্তিগত জীবন
১৯৫০ সালে শামসুদ্দীন যোবায়দা শামসুদ্দীনের সাথে বিবাহ বন্ধনে আবদ্ধ হন। ১৯৯১ সালের ১০ই জুলাই ঢাকাস্থ বঙ্গবন্ধু শেখ মুজিবুর রহমান বিশ্ববিদ্যালয় মেডিকেল কলেজ হাসপাতালে মৃত্যুবরণ করেন।

## তথ্যসূত্র

https://songramernotebook.com/archives/18432

8. বাঙালির বাঁচার দাবি ৬ দফাhttps://web.archive.org/web/20190808170048/http://motopath.com.bd/%E0%A6%AC%E0%A6%BE%E0%A6%99%E0%A6%BE%E0%A6%B2%E0%A6%BF%E0%A6%B0-%E0%A6%AC%E0%A6%BE%E0%A6%81%E0%A6%9A%E0%A6%BE%E0%A6%B0-%E0%A6%A6%E0%A6%BE%E0%A6%AC%E0%A6%BF-%E0%A7%AC-%E0%A6%A6%E0%A6%AB%E0%A6%BE/



বিষয়শ্রেণী:১৯২১-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফরিদপুর জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:সরকারি রাজেন্দ্র কলেজের প্রাক্তন শিক্ষার্থী
বিষয়শ্রেণী:ভাঙ্গা উপজেলার ব্যক্তি
রম্যা হরিদাস

**রামিয়া হরিদাস** হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত আছেন। সপ্তদশ লোকসভা নির্বাচনে তিনি সিপিআইএমের পি. কে বিজুকে পরাজিত করে তিনি লোকসভা সদস্য হিসেবে নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:সপ্তদশ লোকসভার সদস্য
বিষয়শ্রেণী:রাজনীতিতে ভারতীয় নারী
বিষয়শ্রেণী:কেরলের ভারতীয় জাতীয় কংগ্রেসের রাজনীতিবিদ
বিষয়শ্রেণী:কেরলের রাজনীতিতে নারী
বিষয়শ্রেণী:কালিকটের রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২১শ_শতাব্দীর_ভারতীয়_নারী_রাজনীতিবিদ
প্রোফেসর শঙ্কু (ছোটোগল্প সংকলন)

***প্রোফেসর শঙ্কু*** হল সত্যজিৎ রায়ের লেখা নয়টি কল্পবিজ্ঞান ছোটোগল্পের একটি সংকলন। এই গল্পগুলির উপজীব্য বিষয় হল সত্যজিৎ-সৃষ্ট বিজ্ঞানী প্রোফেসর শঙ্কুর বিভিন্ন অভিযান। ১৯৬৫ সালে নিউ স্ক্রিপ্ট থেকে বইটি প্রথম প্রকাশিত হয়।

*প্রোফেসর শঙ্কু* বইয়ের প্রথম সংস্করণের অন্তর্ভুক্ত গল্পগুলি হল: "ব্যোমযাত্রীর ডায়রি", "প্রোফেসর শঙ্কু ও হাড়", "প্রোফেসর শঙ্কু ও ম্যাকাও", "প্রোফেসর শঙ্কু ও ঈজিপ্সীয় আতঙ্ক", "প্রোফেসর শঙ্কু ও আশ্চর্য পুতুল", "প্রোফেসর শঙ্কু ও গোলক রহস্য" ও "প্রোফেসর শঙ্কু ও চী চিং"। দ্বিতীয় সংস্করণে "প্রোফেসর শঙ্কু ও খোকা" ও "প্রোফেসর শঙ্কু ও ভূত" গল্প দু-টি যুক্ত হয়।

প্রথম সংস্করণের অন্তর্ভুক্ত গল্পগুলি ১৯৬১ থেকে ১৯৬৫ সালের মধ্যে *[[সন্দেশ (পত্রিকা)|সন্দেশ]]* পত্রিকায় প্রকাশিত হয়েছিল। দ্বিতীয় সংস্করণে সংযোজিত অতিরিক্ত গল্প দু-টি ১৯৬৬ ও ১৯৬৭ সালে উক্ত পত্রিকাতেই প্রকাশিত হয়।

## প্রেক্ষাপট
প্রোফেসর শঙ্কু-কেন্দ্রিক কল্পবিজ্ঞান ছোটোগল্পগুলি সত্যজিৎ রায়ের মৌলিক সৃষ্টি হলেও তার বাবা সুকুমার রায়ের লেখা দু-টি গল্পের মধ্যে এই বিজ্ঞানী চরিত্রটির পূর্বাভাস লক্ষ্য করা যায়। এই গল্প দু-টি হল "হেশোরাম হুঁশিয়ারের ডায়রি" ও "নিধিরাম পাটকেল"। অভিনেত্রী অপর্ণা সেনকে দেওয়া একটি সাক্ষাৎকারে সত্যজিৎ রায় জানিয়েছিলেন:

শঙ্কু যখন প্রথম evolve [বিকশিত হয়] করে, তখন শঙ্কু was a slightly comic character [ছিল একটি সামান্য কমিক চরিত্র]. It was take off on science fiction [এটি কল্পবিজ্ঞান থেকে শুরু হয়েছিল]. সেটার উৎস ছিল আমার বাবার লেখা ‘হেশপ্রাম হুঁশিয়ারের ডায়রি’।

## প্রকাশনার ক্রম
*প্রোফেসর শঙ্কু* ছোটোগল্প সংকলনের অন্তর্ভুক্ত গল্পগুলি ১৯৬১ থেকে ১৯৬৭ সালের মধ্যে নিম্নোক্ত ক্রমে *[[সন্দেশ (পত্রিকা)|সন্দেশ]]* পত্রিকায় প্রকাশিত হয়: 

## তথ্যসূত্র

## বহিঃসংযোগ
* "ব্যোমযাত্রীর ডায়রি" গল্পপাঠ – রেডিও মির্চি ৯৮.৩ এফএম

বিষয়শ্রেণী:প্রোফেসর শঙ্কু
বিষয়শ্রেণী:বাংলা সাহিত্য
বিষয়শ্রেণী:ভারতীয় শিশুসাহিত্য
ফরিদগঞ্জ থানা

**ফরিদগঞ্জ থানা** বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি থানা।

## প্রতিষ্ঠাকাল
১৯১৮ সালের ৭ অক্টোবর ফরিদগঞ্জ থানা প্রতিষ্ঠিত হয়। 

## প্রশাসনিক এলাকাসমূহ
ফরিদগঞ্জ উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম ফরিদগঞ্জ থানার আওতাধীন।

;পৌরসভা:
* ফরিদগঞ্জ

;ইউনিয়নসমূহ:
* ১নং বালিথুবা পশ্চিম
* ২নং বালিথুবা পূর্ব
* ৩নং সুবিদপুর পূর্ব
* ৪নং সুবিদপুর পশ্চিম
* ৫নং গুপ্টি পূর্ব
* ৬নং গুপ্টি পশ্চিম
* ৭নং পাইকপাড়া উত্তর
* ৮নং পাইকপাড়া দক্ষিণ
* ৯নং গোবিন্দপুর উত্তর
* ১০নং গোবিন্দপুর দক্ষিণ
* ১১নং চর দুঃখিয়া পূর্ব
* ১২নং চর দুঃখিয়া পশ্চিম
* ১৪নং ফরিদগঞ্জ দক্ষিণ
* ১৫নং রূপসা উত্তর
* ১৬নং রূপসা দক্ষিণ

## আরও দেখুন
* ফরিদগঞ্জ উপজেলা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:চাঁদপুর জেলার থানা
বিষয়শ্রেণী:ফরিদগঞ্জ উপজেলা
সুবিদপুর ইউনিয়ন

**সুবিদপুর ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* সুবিদপুর ইউনিয়ন, নলছিটি; (ঝালকাঠি জেলা)
* সুবিদপুর ইউনিয়ন, বানিয়াচং; (হবিগঞ্জ জেলা)

## আরও দেখুন
* সুবিদপুর পশ্চিম ইউনিয়ন (ফরিদগঞ্জ, চাঁদপুর)
* সুবিদপুর পূর্ব ইউনিয়ন (ফরিদগঞ্জ, চাঁদপুর)
সাজদা আহমেদ

**সাজদা সুলতান আহমেদ** হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত আছেন। তিনি তার স্বামী  উলুবেড়িয়া লোকসভা কেন্দ্রের লোকসভা সদস্য সুলতান আহমেদ মৃত্যুবরণ করলেন উপনির্বাচনে  উলুবেড়িয়া লোকসভা কেন্দ্রের লোকসভা সদস্য হিসেবে নির্বাচিত হন। এরপর, তিনি সপ্তদশ লোকসভা নির্বাচনে উলুবেড়িয়া লোকসভা কেন্দ্রের লোকসভা সদস্য হিসেবে নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:ষোড়শ লোকসভার সদস্য
বিষয়শ্রেণী:সপ্তদশ লোকসভার সদস্য
বিষয়শ্রেণী:কলকাতার রাজনীতিবিদ
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:লোকসভার নারী সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:অষ্টাদশ লোকসভার সদস্য
শ্রীরামপুর জমিদার বাড়ি

**শ্রীরামপুর জমিদার বাড়ি** বাংলাদেশের পটুয়াখালী জেলার দুমকি উপজেলার শ্রীরামপুর গ্রামে অবস্থিত মুঘল শাসনামলের এক ঐতিহাসিক জমিদার বাড়ি। এটি স্থানীয়দের কাছে মিয়া বাড়ি নামে পরিচিত।

## ইতিহাস
পটুয়াখালী জেলার দুমকি উপজেলার শ্রীরামপুর গ্রামে জমিদারী প্রতিষ্ঠিত হয় মুঘল শাসনামলের বাংলার প্রথম নবাব মুর্শিদকুলী খাঁর শাসনামলে। এই জমিদার বাড়ির প্রতিষ্ঠাতা শিবল খাঁ ছিলেন একজন হিন্দু ধর্মাবলম্বী। তখন তার নাম ছিল শ্রী শিব প্রসাদ মুখোপাধ্যায়। তিনি এবং তার ভাই শ্রী ভব প্রসাদ মুখোপাধ্যায় নবাব মুর্শিদকুলী খাঁনের একজন উচ্চপদস্থ কর্মকর্তা ছিলেন। শ্রী শিব প্রসাদ মুখোপাধ্যায় ইসলাম ধর্মে ধর্মান্তরিত হয়ে নাম রাখেন শিবল খাঁ। আর এতেই নবাব মুর্শিদকুলী খাঁন খুশি হয়ে তাকে জমি এবং মিয়া উপাধি প্রদান করেন। নবাব তাকে যে জমি দান করেন, তার পরিমাণ ছিলো এক ভাটায় যতদূর যাওয়া যায় তার সমান। পরবর্তীতে জমিদার শিবল খাঁর ছেলে কালে খাঁ জমিদারীর আওতায় আরো অনেক মৌজা যোগ করেন। মোট ৫৬টি মৌজা এই জমিদারীর আওতায় ছিলো।

## বর্তমান অবস্থা
জমিদার বাড়িটির প্রবেশমুখে কয়েকটি গেইট বা প্রবেশদ্বার রয়েছে। ভিতরে জমিদারদের তৈরি করা বাসস্থান বা প্রাসাদ রয়েছে। একটি অন্ধকার কূপ রয়েছে। তবে এখন সবগুলোই প্রায় ধ্বংসের মুখে। জমিদার বাড়িটিতে মুঘলিয় নকশায় তৈরি করা একটি মসজিদ এবং জমিদার কালে খাঁ মিয়া ও তার স্ত্রী জুলেখার জোড়া কবর। জমিদার বাড়ির পাশেই মুঘল আমলে খালের উপর তৈরি করা একটা ব্রিজও রয়েছে। এছাড়াও এই জমিদার বাড়ির আওতাধীন এলাকায় এখনো কিছু মুঘল আমলের স্থাপনা রয়েছে।

## তথ্যসূত্র

বিষয়শ্রেণী:পটুয়াখালী জেলার দর্শনীয় স্থান
বিষয়শ্রেণী:পটুয়াখালী জেলার ভবন ও স্থাপনা
বিষয়শ্রেণী:বাংলাদেশের প্রাসাদ
বিষয়শ্রেণী:দুমকি উপজেলা
বিষয়শ্রেণী:জমিদার বাড়ি
তাওয়াসসুল

**তাওয়াসসুল** একটি আরবি শব্দ যা আরবি ওয়াসিলা, উসিলা বা উসীলা () নামক ধাতু হতে উদ্ভূত। *উসিলা* হল একটি উপায় যার মাধ্যমে কোন ব্যক্তি, লক্ষ্য বা উদ্দেশ্যের দিকে অগ্রসর, তা লাভ করা বা অর্জন করা যায়। আরেকটি রচনার একটি সংজ্ঞায় তাওয়াসসুলের সংজ্ঞার আরেকটি সংষ্করণ পাওয়া যায়, যা হল: তাওয়াসসুল একটি আরবি শব্দ যা উসীলা নামক একটি ক্রিয়াবাচক বিশেষ্য হতে এসেছে, যা ইবনে মনসুরের লিসান আল-আরাবেব রচনা অনুসারে অর্থ হয়, "একটি রাজার ঘাঁটি, একটি পদমর্যাদা, বা ভক্তিমুলক কর্মকাণ্ড।"
অন্য অর্থে, এর দ্বারা রাজা বা শাসকের নিকটবর্তী হওয়ার অনুপাতে ক্ষমতার একটি পদমর্যাদাকে  নির্দেশ করে। তাই তাওয়াসসুল বা তাওয়াসসুলানকে হল এসকল কারণে উসীলার ব্যবহার। ধর্মীয় দৃষ্টিকোণে, তাওয়াসসুল হল আল্লাহর কাছে পৌছানোের জন্য বা আল্লাহর সাহায্য লাভের জন্য উসীলাকে ব্যবহার করা।

## শব্দতত্ত্ব

## তাওয়াসুলের ধারণা

## কুরআনে তাওয়াসসুল

## সুন্নি দৃষ্টিকোণ

### ইসলামী আইনবিদদের অভিমত

## শিয়া দৃষ্টিকোণ

## তথ্যসূত্র

## আরও পড়ুন
* Chiabotti, Francesco, Shafa'a (Intercession), in Muhammad in History, Thought, and Culture: An Encyclopedia of the Prophet of God (2 vols.), Edited by C. Fitzpatrick and A. Walker, Santa Barbara, ABC-CLIO, 2014. 

## বহিঃসংযোগ
* Intercession in Islam 
* Tawassul in the Sunnah 
* The Intermediary of Shirk by Sayyid Muhammad Alawi al-Maliki 
* Tawassul: Is it permissible?. - 
* Position of Tawassul and Waseela in Islam
* Tawassul: Tawassul seeking way unto Allah. 
* Qawanin al fiqhiyah 

বিষয়শ্রেণী:ইসলামি পরিভাষা
বিষয়শ্রেণী:শিয়া ইসলাম
বিষয়শ্রেণী:নামাজ
বিষয়শ্রেণী:সুফিবাদ
দেওয়ানগঞ্জ সরকারি উচ্চ বিদ্যালয়

**দেওয়ানগঞ্জ সরকারি উচ্চ বিদ্যালয়** জামালপুর জেলার দেওয়ানগঞ্জ উপজেলাতে অবস্থিত একটি স্বনামধন্য ও প্রাচীনতম শিক্ষাপ্রতিষ্ঠান। ১৯১৯ সালে *দেওয়ানগঞ্জ কো-অপারেটিভ স্কুল*  নামে এর যাত্রা শুরু হয়। ১৯৮৬ সালে প্রতিষ্ঠানটি সরকারীকরন হয়।

## ইতিহাস
ব্রিটিশ আমলে এই অঞ্চলের প্রাদেশিক রেজিস্ট্রার মি ডনোফন এই শিক্ষাপ্রতিষ্ঠান প্রতিষ্ঠা করেন। শুরুতে তৎকালীন *কো-অপারেটিভ ব্যাংক* প্রতিষ্ঠানটি চালু করার জন্য অর্থ বরাদ্দ দেয়, যে কারণে এর নাম হয় *দেওয়ানগঞ্জ কো-অপারেটিভ স্কুল*। এসময় বিশিষ্ট শিক্ষানুরাগী ছমির উদ্দিন তালুকদার স্কুলের জন্য ১২ বিঘা জমি দান করেন। ১৯৮৬ সালে এটি সরকারি শিক্ষাপ্রতিষ্ঠানের মর্যাদা লাভ করে। ১৯৫২ সালের মহান মার্তৃভাষা আন্দোলনে এই প্রতিষ্ঠানের শিক্ষার্থীদের ছিল গৌরবউজ্জ্বল ভূমিকা। ১৯৭১ সালে স্বাধীনতা যুদ্ধের সময় পাকবাহিনী এই স্কুল দখল করে ব্যাপক দমন, নিপীড়নের উদ্দ্যেশ্যে *টর্চার সেল* তৈরি করে।

## অবকাঠামো
দেওয়ানগঞ্জ শহরের প্রাণকেন্দ্রে অবস্থিত এই বিদ্যালয়। সুবিশাল খেলার মাঠের এক প্রান্তে ব্রিটিশ আমলে নির্মিত মূল ভবন যা এখন পরিত্যক্ত প্রায়। এর পাশেই একটি দ্বিতল ভবন সহ আরো কিছু অবকাঠামোতে চলছে পাঠদান সহ অন্যান্য কার্যক্রম। মাঠের এক পাশে দেওয়ানগঞ্জ উপজেলার *কেন্দ্রীয় শহীদ মিনার*, এর পাশেই স্কাউট ভবন। অবকাঠামোগত উন্নয়নের জন্য বাংলাদেশ সরকার ২০১৭ সালে এই বিদ্যালয়কে বিশেষ বাজেটের অন্তর্ভুক্ত করে।

## শিক্ষা কার্যক্রম
গ্রন্থাগার, বিজ্ঞানাগার, কম্পিউটার ল্যাব ও ল্যাবরেটরি সহ আধুনিক মাল্টিমিডিয়া ক্লাসের ব্যবস্থা আছে এখানে। শিক্ষার্থীদের মধ্যে অনেকেই বিতর্ক, সঙ্গীত, নৃত্য সহ বিভিন্ন সহপাঠ কার্যক্রমে পারদর্শী এবং বিভিন্ন জাতীয় প্রতিযোগিতায় অংশগ্রহণ করে থাকে।

## শিক্ষা-সহায়ক কার্যক্রম
* বার্ষিক ক্রীড়া প্রতিযোগিতা
* সাংস্কৃতিক শিক্ষা
* বাংলাদেশ স্কাউটস

## বিশেষ ঘটনা সমূহ
১৯৭১ সালের মার্চ মাসেই মুক্তি সংগ্রামের প্রস্তুতি হিসেবে এই বিদ্যালয়ের মাঠে মুক্তিযোদ্ধা প্রশিক্ষণ ক্যাম্প চালু করা হয়। দেওয়ানগঞ্জ থানা থেকে অস্ত্র সরবরাহ করে সাহায্য করা হতো। এয়ার ফোর্সের রুহুল আমিন বাদশা এবং আনসার বাহিনীর কমান্ডার এসএম আব্দুল খালেক মুক্তিযোদ্ধাদের প্রশিক্ষন দিতেন। ১৯৭১ এর ২৬শে এপ্রিল পাকবাহিনী অস্ত্রসস্ত্রে সজ্জিত হয়ে, ভারি গোলা-বারুদ সহ দেওয়ানগঞ্জ আক্রমণ করে। এসময় তারা এই স্কুল দখল করে ব্যাপক ক্ষতি সাধন করে এবং এখানে একটি "টর্চার সেল" তৈরি করে। পরবর্তিতে বিজয়ের প্রাক্কালে মুক্তিযোদ্ধারা এই স্থান আবার দখলে নেয়।

১৯৭৪ সালের সেপ্টেম্বর মাসে তৎকালীন প্রধানমন্ত্রী বঙ্গবন্ধু শেখ মুজিবুর রহমান দেওয়ানগঞ্জের বন্যা কবলিত মানুষকে দেখার জন্য আসেন। সেসময়ে তিনি এই স্কুলের খেলার মাঠে কিছুক্ষণ অবস্থান করেন এবং সমবেত জনতার সাথে শুভেচ্ছা বিনিময় করেন) ।

## উল্লেখযোগ্য প্রাক্তন শিক্ষার্থী
* ভাষা সৈনিক বদিউর রহমান তালুকদার 
* ভাষা সৈনিক খোন্দকার আব্দুল মালেক শহীদুল্লাহ) 
* হারুন হাবীব (গেরিলা মুক্তিযোদ্ধা, মুক্তিযুদ্ধের প্রখ্যাত আলোকচিত্রি, সাংবাদিক এবং বাংলা একাডেমি সাহিত্য পুরস্কার প্রাপ্ত সাহিত্যিক। তার লেখা গল্প সপ্তম শ্রেণির বাংলা পাঠ্যবইয়ে অন্তর্ভুক্ত আছে)
* প্রফেসর মুহম্মদ মোকাররম হোসায়েন (বিশিষ্ট শিক্ষাবিদ, খ্যাতিমান কবি এবং ডেমোক্রেসি ওয়াচের পরামর্শক)

## আরও দেখুন
বাংলাদেশের বিদ্যালয়সমূহের তালিকা

## তথ্যসূত্র

বিষয়শ্রেণী:জামালপুর জেলার বিদ্যালয়
বিষয়শ্রেণী:১৯১৯-এ প্রতিষ্ঠিত
বিষয়শ্রেণী:১৯১৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের উচ্চ বিদ্যালয়
সুপারহিরো চলচ্চিত্র

একটি **সুপারহিরো চলচ্চিত্র** হলো একটি চলচ্চিত্র যা এক বা একাধিক সুপারহিরোদের কর্মকাণ্ডের উপর কেন্দ্রিত: ব্যক্তিগণ যারা সাধারণ মানুষদের তুলনা অতিমানবীয় ক্ষমতার অধিকারী এবং জনগণকে রক্ষা করায় নিয়োজিত। এই প্রকারের চলচ্চিত্রগুলিতে উপাদান হিসেবে সাধারণত রয়েছে মারপিঠধর্মী, রোমাঞ্চকর, কল্পকাহিনী বা বিজ্ঞান-কল্পকাহিনী। সুপারহিরোদের প্রথম চলচ্চিত্রগুলি স্বাভাবিকভাবে একটি নির্দিষ্ট চরিত্রের উপর নির্মিত, যা প্রায়শ তাদের বিশেষ ক্ষমতার উৎপত্তির কাহিনির এবং তাদের সবচেয়ে প্রখ্যাত অতিমানবীয় খলনায়ক বা প্রধান শত্রুর সাথে প্রথমবারের জন্য সংঘর্ষের উপর কেন্দ্রিত।

বেশিরভাগ সুপারহিরো কমিক্সের উপর ভিত্তি করে নির্মিত।

## তথ্যসূত্র

## বক্স অফিস অভ্যর্থনা

## বহিঃসংযোগ
*সুপারহিরোহাইপ.কম
*সুপারহিরোলাইভস.কম
*সুপারহিরোমুভিজ.নেট

## গ্রন্থপঞ্জি
*
*

বিষয়শ্রেণী:সুপারহিরো চলচ্চিত্র
বিষয়শ্রেণী:চলচ্চিত্রের ধরন
ফরিদগঞ্জ উত্তর ইউনিয়ন

**ফরিদগঞ্জ উত্তর** বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি সাবেক ইউনিয়ন।

## ইতিহাস
ফরিদগঞ্জ উত্তর ইউনিয়ন ছিল ফরিদগঞ্জ উপজেলার আওতাধীন ১৩নং ইউনিয়ন পরিষদ। ২০০৫ সালের ১ সেপ্টেম্বর ফরিদগঞ্জ উত্তর ইউনিয়নের সম্পূর্ণ অংশ নিয়ে ফরিদগঞ্জ পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।

## আরও দেখুন
* ফরিদগঞ্জ পৌরসভা
* ফরিদগঞ্জ উপজেলা

## তথ্যসূত্র

## বহিঃসংযোগ

বিষয়শ্রেণী:ফরিদগঞ্জ উপজেলার বিলুপ্ত ইউনিয়ন
বিষয়শ্রেণী:বাংলাদেশের বিলুপ্ত ইউনিয়ন
বালিথুবা পশ্চিম ইউনিয়ন

**বালিথুবা পশ্চিম** বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।

## আয়তন
বালিথুবা পশ্চিম ইউনিয়নের আয়তন ৪,১০৭ একর।

## জনসংখ্যার উপাত্ত
২০১১ সালের পরিসংখ্যান অনুযায়ী বালিথুবা পশ্চিম ইউনিয়নের জনসংখ্যা ২৪,৬৯৩ জন। এর মধ্যে পুরুষ ১১,৮৭৭ জন এবং মহিলা ১২,৮১৬ জন। মোট পরিবার ৫,২৯৪টি।

## অবস্থান ও সীমানা
ফরিদগঞ্জ উপজেলার উত্তর-পশ্চিমাংশে বালিথুবা পশ্চিম ইউনিয়নের অবস্থান। এ ইউনিয়নের দক্ষিণে গোবিন্দপুর উত্তর ইউনিয়ন, পূর্বে বালিথুবা পূর্ব ইউনিয়ন, উত্তরে চাঁদপুর সদর উপজেলার রামপুর ইউনিয়ন ও শাহ মাহমুদপুর ইউনিয়ন এবং পশ্চিমে চাঁদপুর সদর উপজেলার বাগাদী ইউনিয়ন ও বালিয়া ইউনিয়ন অবস্থিত।

## প্রশাসনিক কাঠামো
বালিথুবা পশ্চিম ইউনিয়ন ফরিদগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী বালিথুবা পশ্চিম ইউনিয়নের সাক্ষরতার হার ৫৪.৫%।

## শিক্ষা প্রতিষ্ঠান

## যোগাযোগ ব্যবস্থা

## খাল ও নদী

## হাট-বাজার

## দর্শনীয় স্থান

## উল্লেখযোগ্য ব্যক্তি

## জনপ্রতিনিধি

## আরও দেখুন
* ফরিদগঞ্জ উপজেলা
* ফরিদগঞ্জ থানা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:ফরিদগঞ্জ উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
সুবিদপুর পূর্ব ইউনিয়ন

**সুবিদপুর পূর্ব** বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।

## আয়তন
সুবিদপুর পূর্ব ইউনিয়নের আয়তন ৩,৯৬৫ একর।

## জনসংখ্যার উপাত্ত
২০১১ সালের পরিসংখ্যান অনুযায়ী সুবিদপুর পূর্ব ইউনিয়নের জনসংখ্যা ২৩,৭২৪ জন। এর মধ্যে পুরুষ ১১,০২১ জন এবং মহিলা ১২,৭০৩ জন। মোট পরিবার ৪,৮৩০টি।

## অবস্থান ও সীমানা
ফরিদগঞ্জ উপজেলার উত্তর-পূর্বাংশে সুবিদপুর পূর্ব ইউনিয়নের অবস্থান। এ ইউনিয়নের পশ্চিমে সুবিদপুর পশ্চিম ইউনিয়ন, দক্ষিণে গুপ্টি পূর্ব ইউনিয়ন, পূর্বে হাজীগঞ্জ উপজেলার গন্ধর্ব্যপুর দক্ষিণ ইউনিয়ন ও বড়কুল পূর্ব ইউনিয়ন, উত্তরে হাজীগঞ্জ উপজেলার বড়কুল পশ্চিম ইউনিয়ন এবং উত্তর-পশ্চিমে হাজীগঞ্জ উপজেলার হাজীগঞ্জ সদর ইউনিয়ন অবস্থিত।

## প্রশাসনিক কাঠামো
সুবিদপুর পূর্ব ইউনিয়ন ফরিদগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী সুবিদপুর পূর্ব ইউনিয়নের সাক্ষরতার হার ৬০.১%।

## যোগাযোগ ব্যবস্থা
যোগাযোগ ব্যবস্থার অন্যতম বাহন সিএজি-চালিত অটোরিক্সা। মোটরসাইকেল, বাইসাইকেল, এবং বর্ষাকালে নৌকার ব্যবহার উল্লেখযোগ্য।

## খাল ও নদী
প্রধান খাল কামতা ডাকাতিয়া শাখা নদী থেকে উৎপত্তি হয়ে পনিশাইর এবং বাসারা বাজারের পাস ঘেসে তেলিসাইর এর উত্তর দিকে প্রবাহিত হয়েছে।

## হাট-বাজার
ঐতিহ্যবাহী এবং উল্লেখযোগ্য হাট বাসারা বাজার, সপ্তাহে ৩দিন এই বাজারে হাট বসে।

## দর্শনীয় স্থান
* ওয়াপদা বেড়ীবাঁধ
* সুবিদপুর ওহাব আলী পীর সাহেবের দরগা।

## আরও দেখুন
* ফরিদগঞ্জ উপজেলা
* ফরিদগঞ্জ থানা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:ফরিদগঞ্জ উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
শিলচর-গুয়াহাটি বিজি ফাস্ট প্যাসেঞ্জার

**শিলচর - গুয়াহাটি বিজি ফাস্ট প্যাসেঞ্জার** একটি প্যাসেঞ্জার ট্রেন, যা মূলত ভারতের উত্তর-পূর্ব সীমান্ত রেলওয়ে দ্বারা পরিচালিত। ট্রেনটি আসাম রাজ্যের শিলচর এবং গুয়াহাটির মধ্যে আসা যাওয়া করে থাকে। বর্তমানে এটি দৈনিক ভিত্তিতে ৫৫৬১৫/৫৫৬১৬ ট্রেন সংখ্যার সাথে পরিচালিত হচ্ছে।

## বগি সমূহ
ট্রেনটির সর্বোচ্চ গতিবেগ ১০০ কিলোমিটারের সাথে সঠিক আইসিএফ রেক রয়েছে। ট্রেনে ১৯ টি কোচ রয়েছে।
* ২ টি এসি ৩ টিয়ার
* ২ টি সংরক্ষিত আসন
* ৬ টি শয়ন যান
* ৭ টি সাধারণ/অনারক্ষিত
* ২ টি বসার সহ লাগেজ রেক এবং গার্ড

## সেবাসমূহ
৫৫৬১৬ শিলচর - গুয়াহাটি বিজি ফাস্ট প্যাসেঞ্জার ট্রেনটি প্রায় ৩৭৯ কিলোমিটার পথ পাড়ি দেয় ১৩ ঘণ্টা ১৫ মিনিটে (২৮ কিমি/ঘণ্টা) এবং ৫৫৬১৫ গুয়াহাটি - শিলচর বিজি ফাস্ট প্যাসেঞ্জার ট্রেনটি প্রায় ৩৭৯ কিলোমিটার পথ পাড়ি দেয় ১৪ ঘণ্টা ০৫ মিনিটে (২৬ কিমি/ঘণ্টা) ফেরৎ আসে। ট্রেনটিতে একটি ই-ক্যাটারিং এর ব্যবস্থা আছে যেখানে খাবার ব্যবস্থা আছে। ট্রেনটির সর্বোচ্চ গতিসীমা উঠে ১০০ কিলোমিটার প্রতি ঘণ্টায় এবং সর্বনিম্ন গতিসীমা থাকে ২৮ কিলোমিটার প্রতি ঘণ্টায়।

## রুট এবং স্টেশন
ট্রেনের রুট গুরুত্বপূর্ণ স্টেশনসমূহঃ-
* 
* 
* 
* 
* 
* 
* 
* 
* 
* 

## সময়সূচী
* ৫৫৬১৬ শিলচর - গুয়াহাটি বিজি ফাস্ট প্যাসেঞ্জার ট্রেনটি শিলচর রেলওয়ে স্টেশন থেকে ছেড়ে যায় প্রতিদিন ভারতীয় সময় সকাল ০৭:০০ ঘটিকায় এবং গুয়াহাটি রেলওয়ে স্টেশনে পৌছায় ওই দিন ভারতীয় সময় সন্ধ্যা ২০:১৫ ঘটিকায়।
* ৫৫৬১৫ গুয়াহাটি - শিলচর বিজি ফাস্ট প্যাসেঞ্জার ট্রেনটি গুয়াহাটি রেলওয়ে স্টেশন ছেড়ে যায় প্রতিদিন ভারতীয় সময় রাত্রি ২৩:৫৫ ঘটিকায় এবং শিলচর রেলওয়ে স্টেশনে পৌছায় যাত্রার পরের দিন দুপুর ১৪:০০ ঘটিকায়।

## তথ্যসূত্র
৭.  "Check SCL GHY PASS Time Table | Live status" www.railmitra.com (ইংরেজি ভাষায়)। সংগ্রহের তারিখ ২০১৯-০৫-২৫।

বিষয়শ্রেণী:ভারতীয় রেলওয়ে অঞ্চল
বিষয়শ্রেণী:ভারতের নামযুক্ত যাত্রীবাহী ট্রেন
বিষয়শ্রেণী:আসামের রেলওয়ে স্টেশন
আবু হাসেম খান চৌধুরী

**আবু হাসেম খান চৌধুরী** হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। ২০০৬ সাল থেকে ২০০৯ সাল পর্যন্ত তিনি লোকসভায় মালদা লোকসভা কেন্দ্রের লোকসভা সদস্য হিসেবে দায়িত্ব পালন করেছেন। এর আগে ১৯৯৬ সাল থেকে ২০০৯ সাল পর্যন্ত তিনি পশ্চিমবঙ্গ বিধানসভায় কালিয়াচক বিধানসভা কেন্দ্রের বিধায়ক হিসেবে দায়িত্ব পালন করেছেন। তিনি কলকাতা বিশ্ববিদ্যালয়ের প্রাক্তন শিক্ষার্থী। ২০০৯ সাল থেকে তিনি মালদা দক্ষিণ লোকসভা কেন্দ্রের লোকসভা সদস্য হিসেবে দায়িত্ব পালন করছেন। তিনি ২০০৯ সাল থেকে ২০১২ সাল পর্যন্ত ভারত সরকারের স্বাস্থ্য ও পরিবার কল্যাণ প্রতিমন্ত্রী হিসেবে দায়িত্ব পালন করেছেন

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৩৮-এ জন্ম
বিষয়শ্রেণী:চতুর্দশ লোকসভার সদস্য
বিষয়শ্রেণী:পঞ্চদশ লোকসভার সদস্য
বিষয়শ্রেণী:ষোড়শ লোকসভার সদস্য
বিষয়শ্রেণী:সপ্তদশ লোকসভার সদস্য
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:বাঙালি রাজনীতিবিদ
বিষয়শ্রেণী:মালদহ জেলার ব্যক্তি
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বাহাউদ্দিন নকশবন্দ বুখারী

**সৈয়দ বাহাউদ্দিন নকশবন্দি বুখারী** (১৩১৮-১৩৮৯ () একজন ইসলামি সুফি ব্যক্তিত্ব, লেখক ও অতীন্দ্রবাদী। তিনি নকশবন্দি তরিকার প্রতিষ্ঠাতা, যা ইসলামি বিশ্বের অন্যতম সর্ববৃহৎ তরিকার একটি।

## প্রাথমিক জীবন
বাহাউদ্দিন বুখারার (বর্তমানে উজবেকিস্তান) সন্নিকটে কাসরে হিন্দুভান (পরবর্তীতে কাসরে আরেফান নামকরণ করা হয়) নামক স্থানে ১৩১৭ সালের মার্চে (মহররম ৭১৭ হিজরী) জন্মগ্রহণ করেন। অল্প বয়স থেকেই তিনি আধ্যাত্মিক ক্ষমতার অধিকারী ছিলেন। ইউসুফ হামাদানির পঞ্চম বংশধর বাবা সাম্মাসি একবার কাসরে আরেফান গ্রাম অতিক্রম করে বলেছিলেন, "আমি একজন আধ্যাত্মিক জ্ঞানীর ঘ্রাণ অনুভব করছি যিনি এখানে জন্মগ্রহণ করবেন এবং যার নামে এই পুরো তরিকাটি পরিচিত হবে।"

## আধ্যাত্মিক সাধনাকাল
শৈশব থেকেই বাহাউদ্দিন অসংখ্য সুফি সাধকদের সাহচর্যে ও সংশ্রবে ছিলেন। অল্প বয়সেই তিনি বাবা মোহাম্মদ সাম্মাসির নিকট বায়াত গ্রহণ করেন এবং তিনিই ছিলেন তার আধ্যাত্মিক জীবনের প্রথম দীক্ষাগুরু। তবে বাবা মোহাম্মদের প্রধান খলিফা (আধ্যাত্মিক প্রতিনিধি) আমির কুলালের সাথে বাহউদ্দিনের সম্পর্ক তার আধ্যাত্মিক জীবনের গুরুত্বপূর্ণ অংশ। মূলত তার থেকেই বাহাউদ্দিন  আধ্যাত্মিক শিক্ষা গ্রহণ করেন। তার সিলসিলার ক্রমটি নিম্নরূপ:
# হযরত মুহাম্মাদ (স.)
# আবু বকর (রা.)
# সালমান ফারসি (রা.)
# কাসিম ইবনে মুহাম্মদ ইবনে আবু বকর
# জাফর সাদিক
# বায়েজিদ বোস্তামি
# আবুল হাসান খারকানী
# আবু আলী ফরমাদি
# ইউসুফ হামদানি
# আবুল আব্বাস খিজির
# আবদুল খালিক গাযদাওয়ানী
# আরিফ বিওগরী
# মাহমুদ ফাগনাভী
# আলী রামীতনী
# বাবা সাম্মাসি
# আমির কুলাল
# বাহাউদ্দিন নকশবন্দ বুখারী

## ওফাত
বাহাউদ্দিন ১৩৮৯ সালের ২ মার্চ (৩ রবিউল আউয়াল ৭৯১ হিজরি) ৭৩ বছর বয়সে কাসরে আরেফানে শেষ নিঃশ্বাস ত্যাগ করেন এবং সেখানেই তাকে সমাহিত করা হয়। ১৫৪৪ সালে খান আবদুল আজিজ তার কবরের উপরে একটি সমাধি এবং আশেপাশের ইমারত নির্মাণ করেছিলেন। বুখারা থেকে ১২ কিলোমিটার দূরে একটি মেমোরিয়াল কমপ্লেক্স রয়েছে এবং বর্তমানে এটি একটি তীর্থযাত্রার স্থানে পরিণত হয়েছে।

## তথ্যসূত্র

## বহিঃসংযোগ

* পূর্ব ও পশ্চিমে নকশবন্দি-মুজাদ্দিদী তরিকার পৃষ্ঠপোষক শায়খ জুলফিকার আহমদ নকশবন্দীর অফিসিয়াল ওয়েবসাইট
* আমেরিকার নকশবন্দি-হাক্কানি সুফি তরিকার অফিসিয়াল ওয়েবসাইট
* নকশবন্দিয়া ওয়াইসেয়া
* গাজওয়াতুল হিন্দ 
* মার্কিন যুক্তরাষ্ট্র এবং ইউরোপের নকশবন্দিয়া-মুজাদ্দিদিয়া তরিকার অফিসিয়াল ওয়েবসাইট

বিষয়শ্রেণী:১৩১৭-এ জন্ম
বিষয়শ্রেণী:১৩৮৯-এ মৃত্যু
বিষয়শ্রেণী:সুফি
বিষয়শ্রেণী:সুফি তরিকার প্রতিষ্ঠাতা
বিষয়শ্রেণী:নকশবন্দি তরিকা
বিষয়শ্রেণী:সুফি ধর্মীয় নেতা
বিষয়শ্রেণী:মুহাম্মাদের পরিবার
বিষয়শ্রেণী:হাশেমীয় ব্যক্তি
বিষয়শ্রেণী:সুফি সাধক
বিষয়শ্রেণী:মাতুরিদি ব্যক্তি
বিষয়শ্রেণী:১৩১৮-এ জন্ম
ইন্দিকা অনুরুদ্ধা

**ইন্দিকা অনুরুদ্ধা** হলেন একজন শ্রীলঙ্কান রাজনীতিবিদ, যিনি দেশটির আইনসভায় ২০১৫ সাল থেকে গামপাহা জেলার সংসদ সদস্য হিসেবে দায়িত্ব পালন করছেন। তিনি শ্রীলঙ্কা ফ্রিডম পার্টির রাজনীতির সাথে যুক্ত।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কান রাজনীতিবিদ
বিষয়শ্রেণী:শ্রীলঙ্কার পঞ্চদশ সংসদ সদস্য
বিষয়শ্রেণী:শ্রীলঙ্কার ষোড়শ সংসদ সদস্য
লারিনে পেরেরা

**মেরি লারিনে পেরেরা** হলেন একজন শ্রীলঙ্কান রাজনীতিবিদ, যিনি ২০০১ সাল থেকে ২০১০ সাল পর্যন্ত শ্রীলঙ্কার আইনসভায় পুত্তালাম জেলার সংসদ সদস্য হিসেবে দায়িত্ব পালন করছেন। তিনি দেশটির সংযুক্ত জাতীয় দলের রাজনীতির সাথে যুক্ত। তার ছেলে নিরোশান পেরেরা বর্তমানে শ্রীলঙ্কার আইনসভায় পুত্তালাম জেলার সংসদ সদস্য হিসেবে দায়িত্ব পালন করছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কান রাজনীতিবিদ
বিষয়শ্রেণী:রাজনীতিতে নারী
বিষয়শ্রেণী:২০১৬-এ মৃত্যু
বিষয়শ্রেণী:ইউনাইটেড ন্যাশনাল পার্টির রাজনীতিবিদ
বিষয়শ্রেণী:১৯৪৪-এ জন্ম
বিষয়শ্রেণী:২১শ শতাব্দীর শ্রীলঙ্কান নারী রাজনীতিবিদ
বিষয়শ্রেণী:শ্রীলঙ্কার ত্রয়োদশ সংসদ সদস্য
বিষয়শ্রেণী:শ্রীলঙ্কার দ্বাদশ সংসদ সদস্য
সিয়াল (বংশ)

**সিয়াল** হলো পাকিস্তানের পাঞ্জাব প্রদেশের জমিদার বংশ। তবে বর্তমানে এ বংশের অন্যান্য বংশধরেরা সিন্ধু ও বালুচিস্তানেও বসবাস করে। পাঞ্জাবের সিয়াল বংশের লোকেরা নিজেদের নামের সাথে **সরদার**, **মেহের**, **[[খান বাহাদুর|নবাব খান]]** ও **[[রায়]]** ব্যবহার করে থাকে। পাঞ্জাবে বসবাসরত সিয়াল বংশীয় লোকেরা জং ও ফয়সালাবাদ ছাড়াও আরও কয়েকটি জেলায় বাস করে।

## তথ্যসূত্র


বিষয়শ্রেণী:পাঞ্জাবের সামাজিক গোষ্ঠী, ভারত
বিষয়শ্রেণী:পাঞ্জাবি উপজাতি
ক্যাথরিন হৌটন

**ক্যাথরিন হৌটন** (; জন্ম: **ক্যাথরিন হৌটন গ্র্যান্ট**, ১০ মার্চ ১৯৪৫) হলেন একজন মার্কিন অভিনেত্রী ও নাট্যকার। তিনি ১৯৬৭ সালের *[[গেজ হুজ কামিং টু ডিনার]]* চলচ্চিত্রে জোঅ্যানা 'জোই' ড্রেটন চরিত্রে অভিনয়ের জন্য সর্বাধিক প্রসিদ্ধ, এতে তিনি তার খালা ক্যাথরিন হেপবার্নের কন্যার চরিত্রে অভিনয় করেন। এই চলচ্চিত্রে অভিনয়ের জন্য তিনি বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি ব্রডওয়ে মঞ্চে ষাটের অধিক নাটকে অভিনয় করেন এবং অফ-ব্রডওয়ে মঞ্চে ১৯৬৯ সালে *আ সেন্ট অব ফ্লাওয়ার্স* নাটকে অভিনয় করে থিয়েটার ওয়ার্ল্ড পুরস্কার অর্জন করেন।

## প্রারম্ভিক জীবন
ক্যাথরিন হৌটন গ্র্যান্ট ১৯৪৫ সালের ১০ই মার্চ কানেটিকাটের হার্টফোর্ডে জন্মগ্রহণ করেন। তার পিতা এলসওয়ার্থ গ্র্যান্ট ও মাতা ম্যারিয়ন হেপবার্ন। তিনি তাদের দ্বিতীয় সন্তান। ক্যাথরিন কিংসউড-অক্সফোর্ড স্কুল ও সারা লরেন্স কলেজে পড়াশোনা করেন এবং দর্শন ও কলা বিষয়ে স্নাতক সম্পন্ন করেন। ক্যাথরিনের নাম রাখা হয় তার মাতামহী কানেটিকাটের ভোটাধিকার আন্দোলনকর্মী ও সংস্কারক ক্যাথরিন মার্থা হৌটন হেপবার্নের নামানুসারে। তার খালা একাডেমি পুরস্কার বিজয়ী অভিনেত্রী ক্যাথরিন হেপবার্ন তার অভিনয় জীবন শুরুর পিছনে অবদান রাখেন। তার ভাগ্নি অভিনেত্রী শুইলার গ্র্যান্টও তাদের পরিবারের এই ধারাবাহিকতা রক্ষা করেন।

## কর্মজীবন
১৯৬৭ সালের *[[গেজ হুজ কামিং টু ডিনার]]* চলচ্চিত্রে দিয়ে তার অভিনয় জীবন শুরু হয়। এই ছবিতে তিনি তার খালা ক্যাথরিন হেপবার্ন অভিনীত চরিত্রের কন্যা জোঅ্যানা 'জোই' ড্রেটন ভূমিকা অভিনয় করেন, যে তার কৃষ্ণাঙ্গ বাগদত্তাকে তার পিতামাতার সাথে সাক্ষাৎ করানোর জন্য বাড়িতে নিয়ে আসে। এই চলচ্চিত্রে অভিনয়ের জন্য তিনি বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি ১৯৬৯ সালে অফ-ব্রডওয়ে মঞ্চে *আ সেন্ট অব ফ্লাওয়ার্স* নাটকে অভিনয় করে থিয়েটার ওয়ার্ল্ড পুরস্কার অর্জন করেন।

২০১০ সালে তিনি এম নাইট শ্যামালান পরিচালিত *[[দ্য লাস্ট এয়ারবেন্ডার]]* চলচ্চিত্রে অভিনয় করেন।

## চলচ্চিত্রের তালিকা

## আরও দেখুন
* হৌটন পরিবার

## তথ্যসূত্র

## বহিঃসংযোগ

* 
* 

বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২০শ শতাব্দীর মার্কিন নাট্যকার
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন নাট্যকার
বিষয়শ্রেণী:কানেটিকাটের অভিনেত্রী
বিষয়শ্রেণী:কানেটিকাটের লেখিকা
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:হার্টফোর্ড, কানেটিকাটের অভিনেত্রী
আংস্ট এসেন জেলে আউফ

***আংস্ট এসেন জেলে আউফ*** () হলো ১৯৭৪সালের একটি পশ্চিম জার্মানির চলচ্চিত্র। এটি লিখেছেন এবং পরিচালনা করেছেন রেইনার ওয়ার্নার ফাসবাইন্ডার। এই চলচ্চিত্রে অভিনয় করেছেন ব্রিগিটে মিরা এবং এল হেডি বেন সালেম। চলচ্চিত্রটি সেরা প্রতিযোগী সিনেমার জন্য ইন্টারন্যাশনাল ফেডারেশন অব ফিল্ম ক্রিটিকস পুরস্কার পায় এবং কান চলচ্চিত্র উৎসব-এ সার্বজনীন নির্ণায়কের পুরস্কার পায়। এটাকে ফাসবাইন্ডার এর সবচেয়ে সেরা চলচ্চিত্র বলে মনে করা হয়।

চলচ্চিত্রে এমি এবং আলির মাঝে প্রেমের সম্পর্ক গড়ে উঠতে দেখা যায়। এমি হলেন একজন জার্মানি প্রাপ্ত বয়স্ক মহিলা এবং আলি হলেন মরক্কো হতে আসা একজন প্রবাসী শ্রমিক।

## কাহিনীসংক্ষেপ
চলচ্চিত্রটি শুরু হয় পশ্চিম জার্মানি, মিউনিখ গণহত্যার পরে কোন এক অজানা মাস থেকে। এমি (মিরা), একজন ৬০বছর বয়সী বিধবা মহিলা, বৃষ্টির কারণে একটি বারে প্রবেশ করেন এবং ভেতরের গান শুনতে থাকেন। বারের একজন মহিলা (ক্যাথেরিনা হার্বার্গ) এমাকে মরোক্কোর একজন ৩০ঊর্ধ্ব পুরুষ আলি (সালেম) এর সাথে নাচার জন্য বলেন, এমি এতে রাজি হয়। নাচের পর, তাদের মাঝে বন্ধুত্বের শুরু হয়। আলি এমিকে বাসায় পৌঁছে দেয় এবং সেই রাতে এমির বাসাতেই থাকে। আরও কাছে আসার পর, তারা প্রেমে পড়ে যায় এবং আলি এমির সাথে থাকতে শুরু করে। এমি তার সন্তানদেরকে আলির সাথে পরিচয় করিয়ে দেয়ার সিদ্ধান্ত নেয়। তার মেয়ে ক্রিস্টা (ইর্ম হারমেন) এবং তার জামাই ইউগেন (ফাসবাইন্ডার নিজেই)। ইউগেন ভাবে এমি তার মানসিকতা হারিয়ে ফেলেছে।

## অভিনয়ে
* ব্রিগিটে মিটা - এমি কুরোস্কি
* এল হেডি বেন সালেম - আলি
* বারবারা ভ্যালেন্টাইন - বারবারা
* ইর্ম হারমেন - ক্রিস্টা
* রেইনার ওয়ার্নার ফাসবাইন্ডার - ইউগেন
* কার্ল স্কেইডট - আলবার্ট কুরোস্কি
* মার্কার্ড বোম - গৃুবার
* ওয়াল্টার সেডমাইর - এঙ্গারমেয়ার
* ডরিস ম্যাথেস - মিসেস এঙ্গারমেয়ার (ডয়িস ম্যাথেস হিসেবে)
* লিলো পেম্পেইট - মিসেস মুঞ্চমেয়ের
* গুস্টি ক্রিসল - পাউলা
* মার্গিট সাইমো - হেডউইগ
* এলিজাবেথ বেরট্রাম - ফ্রিয়েডা
* হেলগা বালহাউস - ইয়োলান্ডা
* এলমা কার্লোওয়া - মিসেস কার্গুস
* আনিতা বুচার - মিসেস এলিস
* ক্যাথেরিনা হারবার্গ - বারের মহিলা

## মুক্তি
*আংস্ট এসেন জেলে আউফ* ৫ই মার্চ, ১৯৭৪সালে পশ্চিম জার্মানে মুক্তি পায়। *দ্যা ক্রাইটেরিয়ন কালেকশন* ইংরেজি সাবটাইটেল দিয়ে চলচ্চিত্রটিকে ডিভিডি আকারে প্রকাশ করে। ডিভিডিটিতে অভিনেত্রি ব্রিগিটে মিরা এবং এডিটর থিয়া এইমেসের সাক্ষাৎকার ছিল। জার্মান পরিচালকদের উপর ভিত্তি করে তৈরি বিবিসির একটি তথ্যচিত্র যেখানে ফাসবাইন্ডার, ওয়ার্নার হার্জোগ এবং উইম ওয়েন্ডার্সকে তুলনা করা হয়, সেটিও এই ডিভিডিতে অন্তর্ভুক্ত ছিল।

## প্রতিক্রিয়া
### আধুনিক প্রতিক্রিয়া
চলচ্চিত্রটি সবার কাছ থেকে ইতিবাচক মন্তব্য পেতে থাকে, বিশেষ করে মিরা এবং সালেমের অভিনয় সব থেকে বেশি প্রশংসিত হয়। মন্তব্য দেওয়ার ওয়েবসাইট রোটেন টমেটোস এ, চলচ্চিত্রটি ৩২জনের মন্তব্যে ১০০% রেটিং পায় এবং যা গড়ে ৯.৫/১০।

দ্যা নিউ ইয়র্ক টাইমস এ এলেক্স আব্রামোভিক *আলি*কে *ফাসবাইন্ডারের চলচ্চিত্রের মাঝে সবচেয়ে চিন্তার উদ্দীপক এবং সুন্দর চলচ্চিত্র* বলেন।

## পুরস্কার

## তথ্যসূত্র

## আরও পড়ুন
* জিমের মন্তব্য

## বহিঃসংযোগ
* 

বিষয়শ্রেণী:জাতি ও জাতিসত্তা সম্পর্কিত চলচ্চিত্র
বিষয়শ্রেণী:বর্ণবাদ সম্পর্কে চলচ্চিত্র
বিষয়শ্রেণী:১৯৭৪-এর চলচ্চিত্র
বিষয়শ্রেণী:জার্মান ভাষার চলচ্চিত্র
বিষয়শ্রেণী:জার্মান নাট্য চলচ্চিত্র
বিষয়শ্রেণী:পশ্চিম জার্মান চলচ্চিত্র
বিষয়শ্রেণী:মিউনিখের পটভূমিতে চলচ্চিত্র
বিষয়শ্রেণী:মিউনিখে ধারণকৃত চলচ্চিত্র
বিষয়শ্রেণী:চলচ্চিত্রে ব্যভিচার
গুপ্টি পূর্ব ইউনিয়ন

**গুপ্টি পূর্ব** বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।

## আয়তন
গুপ্টি পূর্ব ইউনিয়নের মোট আয়তন ৩,৫৭১ একর বা ১৪.৪৫ বর্গ কিলোমিটার। 

## জনসংখ্যা
২০১১ সালের পরিসংখ্যান অনুযায়ী গুপ্টি পূর্ব ইউনিয়নের জনসংখ্যা প্রায় ২২,৫৪০ জন। এর মধ্যে পুরুষ ১০,৪৫৭ জন এবং মহিলা ১২,০৮৩ জন। মোট পরিবার ৪,৬৯৩টি।

## অবস্থান ও সীমানা
ফরিদগঞ্জ উপজেলার উত্তর-পূর্বাংশে গুপ্টি পূর্ব ইউনিয়নের অবস্থান। এ ইউনিয়নের উত্তরে সুবিদপুর পূর্ব ইউনিয়ন ও সুবিদপুর পশ্চিম ইউনিয়ন, পশ্চিমে পাইকপাড়া উত্তর ইউনিয়ন ও গুপ্টি পশ্চিম ইউনিয়ন, দক্ষিণে গুপ্টি পশ্চিম ইউনিয়ন ও লক্ষ্মীপুর জেলার রামগঞ্জ উপজেলার কাঞ্চনপুর ইউনিয়ন এবং পূর্বে হাজীগঞ্জ উপজেলার গন্ধর্ব্যপুর দক্ষিণ ইউনিয়ন অবস্থিত।

## প্রশাসনিক কাঠামো
গুপ্টি পূর্ব ইউনিয়ন ফরিদগঞ্জ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী গুপ্টি পূর্ব ইউনিয়নের সাক্ষরতার হার ৫৭.৮%।

## যোগাযোগ ব্যবস্থা
৫নং গুপ্টি (পূর্ব ) ইউনিয়ন পরিষদ যোগাযোগ ব্যবস্থাঃ চাঁদপুর জেলা সদর থেকে বেড়ি বাঁধ সড়কে সি. এন.জি/ অটোরিক্সা যোগে গল্লাক বাজার আসতে হবে। গল্লাক বাজারের মধ্য স্থলে ইউপি ভবনটি অবস্থিত। অথবা হাজিগঞ্জ- রামগঞ্জ আঞ্চলিক মহাসড়ক হয়ে ফকির বাজার নামতে হবে। ফকির বাজার থেকে রিক্সা/সি. এন.জি যোগে পরিষদে আসা যাবে।

ফরিদগঞ্জ উপজেলা হতে সি.এন.জি/ অটোরিক্সা যোগে রুপসা, খাজুরিয়া ও আষ্টা বাজার হয়ে গল্লাক বাজারে অবস্থিত ৫নং গুপ্টি (পূর্ব) ইউনিয়ন পরিষদে আসা যাবে।

আর গুপ্টি গ্রামের কয়েকটি প্রবেশমুখ রয়েছে। পশ্চিমে খাজুরিয়া বাজার, পূর্বে কাটাখালী/রামগঞ্জ, উত্তরে গল্লাক বাজার হয় যেকোনদিক থেকে গুপ্টি গ্রামে প্রবেশ করা যায়।

## খাল ও নদী

## হাট-বাজার
* গুপ্টি বাজার

## দর্শনীয় স্থান

## উল্লেখযোগ্য ব্যক্তি

## জনপ্রতিনিধি

## আরও দেখুন
* ফরিদগঞ্জ উপজেলা
* ফরিদগঞ্জ থানা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:ফরিদগঞ্জ উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
নাজিরা আহমেদ মৌ

**নাজিরা আহমেদ মৌ**  বাংলাদেশি মডেল ও চলচ্চিত্র অভিনেত্রী। ২০০৭ র‌্যাম্প মডেলিংয়ে মাধ্যমে তিনি অভিনয় জীবন শুরু করেন। পরবর্তীতে বাংলা নাটক, টেলিফিল্ম  ও চলচ্চিত্রে  অভিনয় করেন।  পূর্ণ নাম **নাজিরা আহমেদ মৌ** হলেও অভিনয় জগতে তিনি **নাজিরা মৌ** নামে বেশি পরিচিত। 

## প্রারম্ভিক জীবন
**নাজিরা আহমেদ মৌ** ১৮ এপ্রিল ১৯৮৮ সালে নরসিংদী জেলায়  জন্মগ্রহণ করেন। পারিবারিক নাম খন্দকার নাজিরা আহমেদ। পিতা খন্দকার মিনহাজ উদ্দিন আহমেদ ও মা খন্দকার রোকসানা আহমেদ।    

## কর্মজীবন
র‌্যাম্প মডেলিংয়ের মাধ্যমে ২০০৭ সালে অভিনয় জগতে কর্মজীবন শুরু করেন । অমিতাভ রেজা চৌধুরীর নির্দেশনায় রেক্সনার বিজ্ঞাপনে টেলিভিশনের পর্দায় ওই বছরই তাকে দেখা যায় । এরপর বেসরকারি মোবাইল ফোন সেবাদাতা প্রতিষ্ঠান ওয়ারিদ (বর্তমানে এয়ারটেল), প্রাণসহ একাধিক বিজ্ঞাপনে কাজ করেন। এরপর তিনি মডেলিংয়ের পাশাপাশি নাটকেও কাজ শুরু করেন   ২০১৮ সালে নন্দিনী চলচ্চিত্রে অভিনয়ের মাধ্যমে তিনি বড় পর্দায় অভিনয় শুরু করেন।  এ চলচ্চিত্রে তার বিপরীতে সহশিল্পী ছিলেন কলকাতার অভিনেতা ইন্দ্রনীল সেনগুপ্ত 

## চলচ্চিত্র

## নাটক
***ব্যাচ নং ৩১৮**
* **তালপাতার পাখা**
***রোসিয়া**
***মি: সুলতান**
***রংপেন্সিল**
***রাত আঁধারী**
***রসের হাঁড়ি** 
***সোনাভান**
***রসের হাঁড়ি**
* লাকি থার্টিন
***হাফ মেন্টাল** 
***মাত্র পাঁচ কোটি টাকা** 

## আরো পড়ুন
বাংলাদেশী অভিনেত্রীদের তালিকা

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:নরসিংদী জেলার ব্যক্তি
পাইকপাড়া ইউনিয়ন

**পাইকপাড়া ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* পাইকপাড়া ইউনিয়ন, চুনারুঘাট; (হবিগঞ্জ জেলা)
* পাইকপাড়া ইউনিয়ন, রাজৈর; (মাদারীপুর জেলা)

## আরও দেখুন
* পাইকপাড়া উত্তর ইউনিয়ন (ফরিদগঞ্জ, চাঁদপুর)
* পাইকপাড়া দক্ষিণ ইউনিয়ন (ফরিদগঞ্জ, চাঁদপুর)
পাইকপাড়া উত্তর ইউনিয়ন

**পাইকপাড়া উত্তর** বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন। এই ইউনিয়নের উল্লেখযোগ্য গ্রাম গুলো হলো পাইকপাড়া, কাঁশারা, ভাওয়াল, পূর্ব ভাওয়াল, পশ্চিম জয়শ্রী,পালতালুক, উপাদিক।

## আয়তন
পাইকপাড়া উত্তর ইউনিয়নের আয়তন ৩,৯৩৩ একর। 

## জনসংখ্যার উপাত্ত
২০১১ সালের পরিসংখ্যান অনুযায়ী পাইকপাড়া উত্তর ইউনিয়নের জনসংখ্যা ২৫,৩৫১ জন। এর মধ্যে পুরুষ ১১,৩২২ জন এবং মহিলা ১৪,০২৯ জন। মোট পরিবার ৫,৩১৪টি।

## অবস্থান ও সীমানা
ফরিদগঞ্জ উপজেলার মধ্যাংশে পাইকপাড়া উত্তর ইউনিয়নের অবস্থান। এ ইউনিয়নের উত্তরে বালিথুবা পূর্ব ইউনিয়ন ও সুবিদপুর পশ্চিম ইউনিয়ন, পূর্বে গুপ্টি পূর্ব ইউনিয়ন ও গুপ্টি পশ্চিম ইউনিয়ন এবং দক্ষিণে ও পশ্চিমে পাইকপাড়া দক্ষিণ ইউনিয়ন অবস্থিত।

## প্রশাসনিক কাঠামো
পাইকপাড়া উত্তর ইউনিয়ন ফরিদগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী পাইকপাড়া উত্তর ইউনিয়নের সাক্ষরতার হার ৬৪.৩%।

### শিক্ষা প্রতিষ্ঠান
;মাধ্যমিক বিদ্যালয়
* পাইকপাড়া ইউ.জি উচ্চ বিদ্যালয়
* শাশিয়ালী উচ্চ বিদ্যালয়

;প্রাথমিক বিদ্যালয়
* কাঁশারা সরকারি প্রাথমিক বিদ্যালয়
* পাইকপাড়া সরকারি প্রাথমিক বিদ্যালয়
*সিংহের-গাঁও সরকারি প্রাথমিক বিদ্যালয়
* শাশিয়ালী সরকারি প্রাথমিক বিদ্যালয়
* দক্ষিণ শাশিয়ালী সরকারি প্রাথমিক বিদ্যালয়
* পালতালুক সরকারি প্রাথমিক বিদ্যালয়
* কামালপুর সরকারি প্রাথমিক বিদ্যালয়
* ভাওয়াল সরকারি প্রাথমিক বিদ্যালয়
* পূর্ব ভাওয়াল সরকারি প্রাথমিক বিদ্যালয়
* পূর্ব পাইকপাড়া সরকারি প্রাথমিক বিদ্যালয়
* নোয়াপাড়া সরকারী প্রাথমিক বিদ্যালয়

;মাদ্রাসা
* মাদ্রাসা এমদাদুল উলুম শাশিয়ালী
* নোয়াপাড়া নেছারিয়া দাখিল মাদ্রাসা
*কাঁশারা দারুল উলুম মাদ্রাসা
*কাঁশারা ছিদ্দিকিয়া দাখিল মাদ্রাসা
*ভূইঞা বাড়ী হাফেজিয়া মাদ্রাসা

## সেবাদানকারী প্রতিষ্ঠান সমূহঃ

* আয়াত কম্পিউটার এন্ড ট্রেনিং সেন্টার
* মুনতাহা কম্পিউটার এন্ড ট্রেনিং সেন্টার

## যোগাযোগ ব্যবস্থা
সাইকেল,রিক্সা,অটোরিকশা, সিএনজি, মোটরসাইকেল।

## খাল ও নদী

## হাট-বাজার
পাইকপাড়া উত্তর ইউনিয়নে ৩ টি  হাট-বাজার রয়েছে।

১- চৌরঙ্গী বাজার  

২- শাহী বাজার

৩- পাইকপাড়া বাজার

## দর্শনীয় স্থান
কাঁশারা ভূইয়া বাড়ি প্রাচীন আমলের তিন গম্বুজ বিশিষ্ট মসজিদ।

## উল্লেখযোগ্য ব্যক্তি
মাওলানা আবুল খায়ের মুহাম্মাদ রহুল আমীন রহঃ

## জনপ্রতিনিধি
*ইউনিয়ন চেয়ারম্যান: আবু তাহের পাটোয়ারী
*ইউনিয়ন চেয়ারম্যান :জনাব মহসিন পাটোয়ারী

## আরও দেখুন
* ফরিদগঞ্জ উপজেলা
* ফরিদগঞ্জ থানা
* চাঁদপুর জেলা

## তথ্যসূ
## বহিঃসংযোগ

বিষয়শ্রেণী:ফরিদগঞ্জ উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
ডেভিড আয়রনসাইড

**ডেভিড আর্নেস্ট জেমস আয়রনসাইড** (; জন্ম: ২ মে, ১৯২৫ - মৃত্যু: ২১ আগস্ট, ২০০৫) মোজাম্বিকের লরেনকো মার্কুস এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে কার্যকরী ব্যাটিংশৈলী উপস্থাপন করেছেন **ডেভিড আয়রনসাইড**।

## প্রথম-শ্রেণীর ক্রিকেট
নিখুঁত আকারে ডানহাতে সুইং বোলিং করতেন তিনি। ১৯৪৭-৪৮ মৌসুম থেকে ১৯৫৫-৫৬ মৌসুম পর্যন্ত ডেভিড আয়রনসাইডের প্রথম-শ্রেণীর খেলোয়াড়ী জীবন চলমান ছিল। এ সময়ে তিনি ট্রান্সভালের পক্ষে প্রথম-শ্রেণীর ক্রিকেট খেলেছিলেন। ১৯৫২-৫৩ মৌসুমে বর্ডারের বিপক্ষে সেরা বোলিং পরিসংখ্যান ৭/৩৬ গড়েন।

## আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন ডেভিড আয়রনসাইড। ১৯৫৩-৫৪ মৌসুমে নিউজিল্যান্ড দল দক্ষিণ আফ্রিকায় খেলতে আসে। ২৪ ডিসেম্বর, ১৯৫৩ তারিখে সফরকারী নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। অংশগ্রহণকৃত সবগুলো টেস্টেরই প্রতিপক্ষীয় দল ছিল নিউজিল্যান্ড। জোহেন্সবার্গে অনুষ্ঠিত সিরিজের দ্বিতীয় টেস্টে অভিষেক ঘটিয়ে প্রথম ইনিংসে পাঁচ উইকেট লাভ করার কৃতিত্ব প্রদর্শন করেছিলেন তিনি। একে-একে তিনি জিওফ রাবোন, লরি মিলার, ফ্রাঙ্ক মুনি, টনি ম্যাকগিবন ও গাই ওভারটনকে আউট করেন। ব্যাট হাতে ১৩ ও অপরাজিত রান ১১ রান করার পাশাপাশি ৫/৫১ ও ৩/৭৩ বোলিং পরিসংখ্যান গড়েন। ঐ খেলায় তার দল জয়লাভ করেছিল।

পরবর্তী খেলাগুলোয় বিচিত্রমানের বল ব্যবহার করা হয়েছিল। এরফলে বলগুলোকে কাঙ্ক্ষিত লক্ষ্যে প্রেরণে তার জন্যে বেশ কষ্টসাধ্য হয়ে দাঁড়ায়। পঞ্চম টেস্টের পূর্বেই ১৮.৩৩ গড়ে ১৫ উইকেট পেয়েছিলেন। কিন্তু বিমানে আরোহণের কারণে ঐ টেস্টে তার অংশগ্রহণে বাঁধার কারণ হয়ে দাঁড়ায়। এভাবেই তার টেস্ট খেলোয়াড়ী জীবনের সমাপ্তি ঘটে। এরপর তিনি আরও দুই বছর ট্রান্সভালের পক্ষে খেলেন।

## মূল্যায়ন
অদ্যাবধি মোজাম্বিকের একমাত্র টেস্ট ক্রিকেটার হিসেবে চিহ্নিত হয়ে আছেন। তরুণ বয়সে ফাস্ট বোলার হিসেবে খেলতেন। তবে, হাঁটুর সমস্যার কারণে সুইং বোলারে রূপান্তরিত হন। ট্রান্সভাল ও দক্ষিণ আফ্রিকার দলীয় সঙ্গী নিল অ্যাডককের মতে, তার এ সুইংই শাপে বর হয়ে দাঁড়ায়।

ব্যক্তিগত জীবনে বিবাহিত ছিলেন। জোহেন্সবার্গে হিসাবরক্ষকের চাকরি করেন। এরপর স্বীয় কন্যাকে নিয়ে ইংল্যান্ডে পাড়ি জমান। ২১ আগস্ট, ২০০৫ তারিখে ৮০ বছর বয়সে ইংল্যান্ডের বার্মিংহামে ডেভিড আয়রনসাইডের দেহাবসান ঘটে।

## তথ্যসূত্র

## আরও দেখুন
* রয় ম্যাকলিন
* দক্ষিণ আফ্রিকান টেস্ট ক্রিকেটারদের তালিকা
* টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯২৫-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:গটেংয়ের ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
লিভারপুল মুসলিম ইনস্টিটিউট

**লিভারপুল মুসলিম ইনস্টিটিউট** আবদুল্লাহ কুইলিয়াম কর্তৃক ১৮৮৭ সালে প্রতিষ্ঠিত হয়েছিল। এটি ছিল ইংল্যান্ডের প্রথম মসজিদ।

## বর্ণনা
ইসলাম গ্রহণের পর আবদুল্লাহ কুইলিয়াম লিভারপুল মুসলিম ইনস্টিটিউট প্রতিষ্ঠা করেন। এর ২ বছরের মাঝে ভবনটিতে একটি ছোট মসজিদ স্থাপন করেন। লিভারপুল মস্ক অ্যান্ড মুসলিম ইনস্টিটিউট আনুষ্ঠানিকভাবে ১৮৯১ সালে যাত্রা শুরু করে।

প্রতিষ্ঠানটি বিভিন্ন বিষয়ে পাঠদানের আয়োজন করত, যেখানে সব ধর্মের মানুষ অংশগ্রহণ করত। প্রতিষ্ঠানের অভ্যন্তরে একটি বিজ্ঞানাগার ও যাদুঘর চালু হয়েছিল।

১৯০৮ সালে আবদুল্লাহ কুইলিয়ামের কনস্টান্টিনোপল (বর্তমান ইস্তানবুল) গমনের পর লিভারপুল মুসলিম ইনস্টিটিউটের সম্পত্তি স্থানীয় কর্তৃপক্ষের কাছে বিক্রি করে দেয় তার ছেলে। এটি পরবর্তীকালে রেজিস্টার অফিস হিসেবে ব্যবহৃত হয়েছিল।

১৯৯৯ সালে প্রতিষ্ঠিত আবদুল্লাহ কুইলিয়াম সোসাইটি প্রতিষ্ঠানটি লিভারপুল মুসলিম ইনস্টিটিউটে ঐতিহাসিক মসজিদ পুনঃপ্রতিষ্ঠা ও সেখানে শিক্ষাকেন্দ্র প্রতিষ্ঠা করার অর্থসংগ্রহে কাজ করে চলেছে। প্রতিষ্ঠানটি ভবন ইজারা নিয়েছে ও সংস্কার কার্যক্রম শুরু করেছে।

## তথ্যসূত্র

## বহিঃসংযোগ
*Abdullah Quilliam Society - Official Website 
*English Heritage; Where was Britain's first recorded Mosque?

বিষয়শ্রেণী:১৮৮৭-এ প্রতিষ্ঠিত
বিষয়শ্রেণী:লিভারপুলের মসজিদ
বিষয়শ্রেণী:১৯শ শতাব্দীর মসজিদ
বিষয়শ্রেণী:যুক্তরাজ্যের মসজিদ
বিষয়শ্রেণী:ইংল্যান্ডের মসজিদ
বিষয়শ্রেণী:১৮৯১-এ সম্পন্ন মসজিদ
শুইলার গ্র্যান্ট

**শুইলার গ্র্যান্ট** (; জন্ম: **শুইলার ডিবার্থ র‍্যানসন গ্র্যান্ট**, ২৯ এপ্রিল ১৯৭০) হলেন একজন মার্কিন অভিনেত্রী। তিনি জনপ্রিয় টেলিভিশন মিনি ধারাবাহিক *অ্যান অব গ্রিন গেবলস*-এ পার্শ্ব চরিত্রে অভিনয়ের জন্য সর্বাধিক পরিচিত। ১৯৮৮ সালে হাস্যরসাত্মক টিভি চলচ্চিত্র *[[লরা ল্যান্সিং স্লেপ্ট হিয়ার]]*-এ তিনি তার পিতামহীর বোন ক্যাথরিন হেপবার্নের সাথে অভিনয় করেন।

## প্রারম্ভিক জীবন
গ্র্যান্ট ১৯৭০ সালের ২৯শে এপ্রিল জন্মগ্রহণ করেন। তার পিতা জ্যাক গ্র্যান্ট ও মাতা অ্যান গ্র্যান্ট। তার এক ভাই রয়েছে, যার নাম জেসন গ্র্যান্ট। অভিনেত্রী ক্যাথরিন হৌটন তার ফুফু এবং চারবার একাডেমি পুরস্কার বিজয়ী অভিনেত্রী ক্যাথরিন হেপবার্ন তার পিতামহীর বোন।

## চলচ্চিত্রের তালিকা

## আরও দেখুন
* হৌটন পরিবার

## তথ্যসূত্র

## বহিঃসংযোগ
* 

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন সোপ অপেরা অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:১৯৭১-এ জন্ম
বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন নারী
আলিয়ানৎস আরেনা

**আলিয়ানৎস আরেনা** (, ) হচ্ছে জার্মানির, মিউনিখের, বাভারিয়ায় অবস্থিত একটি ফুটবল স্টেডিয়াম যার আসন সংখ্যা ৭৫,০০০টি। ইটিএফই প্লাস্টিক প্যানেলগুলির ফুলানো বহিরাবরণের জন্য এটি বহুল জনপ্রিয়, এটি সম্পূর্ণ রঙ পরিবর্তনযোগ্য বহির্ভাগ সম্পন্ন বিশ্বের প্রথম স্টেডিয়াম। ফ্রেটম্যানিং হিথের মিউনিখের শ্যাভ্যাং -ফ্রিমম্যান বারোয়ের উত্তর প্রান্তে ২৫ ভেরনার-হেইসেনবার্গের-অ্যালিতে অবস্থিত। এটি ডর্টমুন্ডের ওয়েস্টফ্যালেনস্টেডিয়ানের পিছনে জার্মানির দ্বিতীয় বৃহত্তম অঞ্চল।

২০০৫-০৬ মৌসুমের শুরু থেকে এফসি বায়ার্ন মিউনিখ তার হোম গেমস আলিয়ানৎস আরেনাতে খেলেছে। ক্লাবটি ইতোমধ্যে ১৯৭২ সাল থেকে মিউনিখ অলিম্পিক স্টেডিয়ামে তাদের হোম গেম খেলেছিল। এই স্টেডিয়াম এ "১৮৬০ মিউনিখ" এর ৫০% অংশীদারীত্ব ছিল, কিন্তু ২০০৬ সালের এপ্রিলে বায়ার্ন মিউনিখ ১১ মিলিয়ন ইউরোর বিনিময়ে তাদের শরিকানা কিনে নেয়। চুক্তি অনুযায়ী কোনো মালিকানা না থাকা সত্ত্বেও এই স্টেডিয়ামে "১৮৬০ মিউনিখ"কে ২০২৫ সন পর্যন্ত খেলতে দেওয়া হয়েছিল। যাইহোক, ২০১৭ সনের জুলাই মাসে ভাড়া চুক্তির অবসান ঘটে, যার ফলে বায়ার্ন মিউনিখ স্টেডিয়ামটির একমাত্র মালিকে পরিণত হয়।

## ম্যাচসমূহ

### ২০০৬ ফিফা বিশ্বকাপ

### জার্মানি জাতীয় ফুটবল দল

## তথ্যসূত্র

বিষয়শ্রেণী:মিউনিখের দর্শনীয় স্থান
বিষয়শ্রেণী:উয়েফা ইউরো ২০২০-এর স্টেডিয়াম
বিষয়শ্রেণী:২০০৫-এ জার্মানিতে প্রতিষ্ঠিত
বিষয়শ্রেণী:ফুটবল ক্লাব বায়ার্ন মিউনিখ
বিষয়শ্রেণী:উত্তর-আধুনিক স্থাপত্য
হান্স বংশ

**হান্স**(हंस), হানস (हांस) বা হান (हाँ)পাঞ্জাব, ভারত ও পাকিস্তান-এ বসবাসকারী জাট বংশ।  পাঞ্জাবে এটি 'হান্স(हांस)' হিসাবে উচ্চারিত হয়। এছাড়াও ইউরোপে (জার্মান, হ্যানস / হানজ) বংশের সন্ধান পাওয়া যায়। দিলীপ সিং আলওয়াত জাট গোষ্ঠীকে মধ্য এশিয়ার শাসক হিসাবে উল্লেখ করেছেন।

হানরা কুরাইশির উৎপত্তি বলে দাবি করে উনিশ শতকের ব্রিটিশ শাসন কর্তৃপক্ষের দ্বারা পাঞ্জাবের ঔপনিবেশিকীকরণ শুরু হওয়ার আগে নিলি বারের উপকূলে দখলকৃত বহু গোত্রের মধ্যে হান বংশ একটি ছিল।
## তথ্যসূত্র

বিষয়শ্রেণী:আরব বংশের পাকিস্তানি মানুষ
বিষয়শ্রেণী:অরোরা গোষ্ঠী
বিষয়শ্রেণী:হিন্দু উপাধি
বিষয়শ্রেণী:ভারতীয় পদবি
বিষয়শ্রেণী:পাঞ্জাবি উপজাতি
হৌটন পরিবার

**হৌটন পরিবার** হল নিউ ইংল্যান্ড ও আপস্টেট নিউ ইয়র্ক ভিত্তিক ব্যবসায়ী পরিবার। এই পরিবারের সদস্যগণ কর্নিং গ্লাস ওয়ার্কসের প্রতিষ্ঠাতা।

## পরিবারের সদস্যগণ
* আমোরি হৌটন সিনিয়র (১৮১২-১৮৮২) - কর্নিং গ্লাস ওয়ার্কস (১৮৫১- )-এর প্রতিষ্ঠাতা। সফ্রোনিয়া মান ওকসকে (১৮১৪-১৮৮০) বিয়ে করেন।
* আমোরি হৌটন জুনিয়র (১৮৩৭-১৯০৯) - কর্নিং গ্লাস ওয়ার্কসের সাবেক সভাপতি। এলেন অ্যান বিগেলোকে (১৮৪০-১৯১৮) বিয়ে করেন।
* জেসি হৌটন মেটকাফ (১৮৬০-১৯৪২) - ১৯২৪ থেকে ১৯৩৭ সাল পর্যন্ত রোড আইল্যান্ড অঙ্গরাজ্যের সিনেটর।
* অ্যালানসন বিগেলো হৌটন (১৮৬২-১৯৪১) - আমোরি হৌটন জুনিয়রের পুত্র, কর্মিং গ্লাসের সাবেক সভাপতি, ১৯১৯ থেকে ১৯২২ সাল পর্যন্ত নিউ ইয়র্ক অঙ্গরাজ্যের প্রতিনিধি, ১৯২২ থেকে ১৯২৫ সাল পর্যন্ত জার্মানিতে মার্কিন রাষ্ট্রদূত, ১৯২৫ থেকে ১৯২৯ সাল পর্যন্ত ব্রিটেনে মার্কিন রাষ্ট্রদূত, অ্যাডেলেইন ওয়েলিংটনকে (১৮৬৭-১৯৪৫) বিয়ে করেন।
* আর্থার এ. হৌটন সিনিয়র (১৮৬৬-১৯২৮) - আমোরি হৌটন জুনিয়রের পুত্র, কর্নিং গ্লাসের সাবেক সভাপতি, ম্যাহিটবেল হলিস্টারকে (১৮৬৭-১৯৩৮) বিয়ে করেন।
* উইলিয়াম জে. টালি (১৮৭০-১৯৩০) - আমোরি হৌটন জুনিয়রের জামাতা, অ্যালিস টালির পিতা, ১৯০৫ থেকে ১৯০৮ সাল পর্যন্ত নিউ ইয়র্ক অঙ্গরাজ্যের সিনেটর।
* ক্যাথরিন মার্থা হৌটন হেপবার্ন (১৮৭৮-১৯৫১) - ভোটাধিকার ও জন্ম নিয়ন্ত্রণকর্মী, অভিনেত্রী ক্যাথরিন হেপবার্নের মাতা।
* এডিথ হৌটন হুকার (১৮৭৯-১৯৪৮) - ভোটাধিকার কর্মী।
* আমোরি হৌটন (১৮৯৯-১৯৮১) - অ্যালানসন বিগেলো হৌটনের পুত্র; আমো, জেমি ও আর্থার হৌটনের পিতা; কর্নিং গ্লাসের সাবেক সভাপতি ও চেয়ারম্যান; ১৯৫৭ থেকে ১৯৬১ সাল পর্যন্ত ফ্রান্সে মার্কিন রাষ্ট্রদূত; কর্নিং মিউজিয়াম অব গ্লাসের সহ-প্রতিষ্ঠাতা।
* অ্যালিস টালি (১৯০২-১৯৯৩) - আমোরি হৌটন জুনিয়রের নাতনী; অ্যালিস টালি হলের প্রতিষ্ঠাতা।
* আর্থার এ. হৌটন জুনিয়র (১৯০৬-১৯৯০) - মানবহিতৈষী; কর্নিং গ্লাসের সাবেক বিভাগ স্টেউবেন গ্লাস কোং-এর সাবেক সভাপতি; কর্নিং মিউজিয়াম অব গ্লাসের সহ-প্রতিষ্ঠাতা
* ক্যাথরিন হৌটন হেপবার্ন (১৯০৭-২০০৩) - চারবারের একাডেমি পুরস্কার বিজয়ী অভিনেত্রী।
* আমো হৌটন (জ. ১৯২৬) - কর্নিং গ্লাসের সাবেক প্রধান নির্বাহী কর্মকর্তা এবং ১৯৮৭ থেকে ২০০৫ সাল পর্যন্ত নিউ ইয়র্ক অঙ্গরাজ্যের প্রতিনিধি।
* জেমস আর. হৌটন (জ. ১৯৩৬) - কর্নিং ইনকর্পোরেটেডের অবসরপ্রাপ্ত চেয়ারম্যান।
* ক্যাথরিন হৌটন (জ. ১৯৪৫) - অভিনেত্রী। 
* মান্ডি হেপবার্ন (জ. ১৯৫৫) - ভাস্কর।
* শুইলার গ্র্যান্ট (জ. ১৯৭০) - অভিনেত্রী।

## আরও দেখুন
* মার্কিন যুক্তরাষ্ট্রের রাজনৈতিক পরিবারের তালিকা

বিষয়শ্রেণী:মার্কিন পরিবার
বিষয়শ্রেণী:কাচের ইতিহাস
বিষয়শ্রেণী:মার্কিন যুক্তরাষ্ট্রের রাজনৈতিক পরিবার